

**Translated Script – Tiwi**

**Differences between Income Management and enhanced Income Management – Animated Video**

**Kamini awarra nginanki ngirramini (differences) ngini Income Management amintiya enhanced Income Management**

Api ngini nginja kangi Income Management amintiya nuwunga BasicsCard karri shopping kapi store, payi nimi bills arrami check nimi nuwa balance kangi ATM.

Api awunganji ngini nimpirtimarti awarra nanki Income Management. Ngini nguntawani nginja karri nintimarti awarra enhanced Income Management, pili awarra nguntawani nginja ngini kutakamini jirtimarti karri juwunga nginjila kunawuni?

Karri nuwunga enhanced Income Management nginja wiyi awunganji nuwunga enhanced Income Management account amintiya SmartCard, ngini nanji BasicsCard, api nanki awarra nginja wayarri nuwunga ngini kutakamini awurti jurtimarti.

Kapi nanki enhanced Income Management nginja shop kangi online ngini kutakamini juwunga awunganji ngininanji karri payi nimi bills karri nuwini BPAY, amintiya check nimi nginjila balance amintiya angunarri kunawuni nginja spend nimi awunganji.

Nginja wayarri nuwunga SmartCard kangi digital wallet kapi nginjila phone karri payi kutakamini awurti kapi nuwa store.

Nginja nimarra nimi kapi ngawa ngini karluwu nimpirtimarti Income Management amintiya ngini nyoni ngirramini nimpirtimarti ngini enhanced Income Management.

Ngini karluwu waya nimpirtimarti enhanced Income Management, nginjila Centrelink kunawuni ngini wuntakirayi wurrumi awuta Services Australia yita awarrawanga karluwu nyoni.

Ngini nginja japuja jimi kapi NT api ngini nimpirtimarti nginjila enhanced Income Management account amintiya SmartCard wupakirimi awuta Services Australia arrami Traditional Credit Union, awarra wurramamula TCU.

Api waya nginja nimpuwunga enhanced Income Management, kiyi nginja karluwu tuwanga awarra nuwunga ngini Income Management.

**Api ngini nginja nimpirtimarti nginanki ngirramini ngini enhanced Income Management arrami kuta ngini jirtimarti ngini awarra ngirramini:**

* Nuwuriyi awunganji kapi servicesaustralia.gov.au/smartcard
* Nimarra nimi kangi 1800 252 604 (nginja waya nanginta nimi interpreter ngini nginja nimpirtimarti nantinga), arrami kuta
* Nuwuriyi kapi service centre.